《淮南遇梵才告上人因悼谢南阳畴昔之游》
宋代·梅尧臣

久已厌宦旅，故兹归江南。
始时遽辞邑，不及事春蚕。
残腊犹在道，险阻固所谙。
扁舟次淮海，喜遇释子谈。
契阔十五年，尚谓卧岩庵。
偶见如夙期，淹留良亦甘。
叹逝独泫然，怀悲情岂堪。
班班云中鸟，共看投夕岚。
曷不念旧隐，山水唯素耽。
我从湖上去，微爵轻子男。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。